
1. ASJAOLUD JA MENETLUSE KÄIK

05.06.2012. avas Narva Linnavalitsus korraldusega 29.12.2005.a. nr. 1400-k moodustatud riigihankekomisjon asjade riigihankes „Narva koolieelse lasteasutuse Pingviin sisustuse ostmine II“  (viitenumber: 134390) esitatud pakkumuse.

Riigihanke komisjoni 13.06.2012.a otsusega kvalifitseeriti pakkujad Inest Market AS (reg 10158185), Jetstradin Grupp OÜ (reg 11611586) ja Virelton OÜ (reg 10020386).

Riigihankekomisjoni 13.06.2012.a otsusega tunnistati vastavaks Inest Market AS (reg 1058185), Jetstradin Grupp OÜ (reg 11611586) ja Virelton OÜ (reg 10020386) pakkumused.

Riigihankekomisjoni  13.06.2012.a. otsusega tunnistati edukaks Virelton OÜ (reg 10020336) pakkumuse lõpliku maksumusega 199 840,80 eurot (sisaldab käibemaksu).

04.07.2012.a avaldusega (dateeritud 03.06.2012.a kuupäevaga) teatas OÜ Virelton, et loobub pakkumusest ja  loovutab koha teisele pakkujale.

RHS§ 53 lg 1 p 1 sätestab, et kui edukaks tunnistatud pakkumuse esitanud pakkuja võtab hankijast mitteolenevatel põhjustel oma pakkumuse tagasi, tunnistab hankija edukaks hinna poolest järgmise pakkumuse, kui ta sõlmib hankelepingu madalaima pakkumuse alusel.

Asjade riigihankes „Narva koolieelse lasteasutuse Pingviin sisustuse ostmine II“  (viitenumber: 134390) oli maksumuse poolest järgmine Inest Market AS pakkumus summas 226 999,80 € koos käibemaksuga. Oma 6.07.2012 kirjaga nõustus Inest Market AS sõlmima hankelepingut riigihankes „Narva koolieelse lasteasutuse Pingviin sisustuse ostmine II“  (viitenumber: 134390) näidatud tingimustel.

Tulenevalt eelpooltoodust ja Narva Linnavalitsuse 8. märtsi 2006. a määruse nr 298 „Riigihangete läbiviimise reglement“ §i 10 alusel tunnistas riigihankekomisjon edukaks Inest Market ASi pakkumuse.


Inest Market ASi pakkumus on koos käibemaksuga 24 578,58 euro võrra suurem, kui sätestatud EASi esitatud projekti eelarves.
Narva Linnavolikogu 07.04.2011 otsusega nr 53 „Narva Linnavolikogu 08.04.2010 otsuse nr 40 „Projekti „Lasteaia aadressil Mõisavahe 1 A, Narva rekonstrueerimine“ omafinantseerimise kinnitamine ja sildfinantseerimise lubamine“ muutmine“ punktiga 3.1 on sätestatud projekti maksimaalseks omafinantseeringuks aastateks 2009-2012 1 171 218 eurot. 

Tulenevalt eelpooltoodust on käesolevaga tekkinud vajadus nimetatud summat suurendada 24 578,58 euro võrra, sh käibemaks. Täiendavat omafinantseeringut kasutatakse mööbli ja inventari soetamiseks.

2. ÕIGUSLIKUD ALUSED

Haldusmenetluse seaduse (HMS) § 64 lõike (lg) 1 kohaselt haldusakti kehtetuks tunnistamise kohta sätestatut kohaldatakse ka haldusakti muutmisele. Vastavalt HMS § 64 lg-le 2 haldusorgan otsustab haldusakti muutmise kaalutlusõiguse kohaselt, kui seadus ei keela haldusakti muuta või ei kohusta haldusakti muuta. HMS § 68 lg 2 järgi haldusakti muutmise otsustab haldusorgan, kelle pädevuses oleks haldusakti andmine muutmise ajal. Kooskõlas HMS § 70 lg-ga 1 vormistatakse haldusakti muutmine iseseisva haldusaktiga, mille kohta kehtivad kõik tavalisele haldusaktile kohaldatavad nõuded. 

Kohaliku omavalitsuse korralduse seaduse (KOKS) § 22 lõike (lg) 1 punktide (p-de) 1 ja 8 kohaselt kuulub linnavolikogu ainupädevusse linnaeelarve vastuvõtmine ja muutmine ning laenude võtmine, võlakirjade emiteerimine, kapitalirendi- ja faktooringukohustuste võtmine ning kohustuste võtmine kontsessioonikokkulepete alusel. Vastavalt Narva Linnavolikogu (NLvK) 29.06.2000. a määrusega nr 36/16 kinnitatud „Narva linna põhimääruse“ punktile 4.4.14 kuulub laenude ja teiste varaliste kohustuste võtmine Narva Linnavolikogu pädevusse.
3. OTSUS

Muuta Narva Linnavolikogu 07.04.2011 otsust nr 53 „Narva Linnavolikogu 08.04.2010 otsuse nr 40 „Projekti „Lasteaia aadressil Mõisavahe 1 A, Narva rekonstrueerimine“ järgmiselt:

3.1. Asendada punktis 3.1 sõnad „aastatel 2009-2012 kokku kuni 1 171 218 euroni“ sõnadega „aastatel 2009-2012 kokku kuni 1 195 796,58 euroni“;

3.2. Asendada punktis 3.2. sõnad „2009. aastal kuni 2 229,15 eurot
, 2010. aastal kuni 15 211,59 eurot, 2011. aastal 297 361,54 eurot  ja aastal 2012 kuni 880 994,30 eurot“.

4. RAKENDUSSÄTTED

4.1. Otsus jõustub seaduses sätestatud korras.

4.2. Otsust on võimalik vaidlustada Tartu Halduskohtu Jõhvi kohtumajas 30 päeva jooksul otsuse teatavakstegemisest arvates.
Aleksandr Jefimov







Linnavolikogu esimees
�Omafinantseeringu osa. 2009, 2010 ja 2011 on tegelikult tehtud kuludes.





